# data[].attributes.body
"Gyakran akár kezet is emelnél az elkövetőre, annyira szeretnéd, hogy azonnal megbűnhődjön. De én nem a bosszút keresem, hanem az igazságot."

Walter Robinson szerkesztő és csapata a Boston Globe újságnál, 2003-ban Pulitzer-díjat kapott, amiért cikksorozatban leplezte le a katolikus egyház szexuális visszaéléseit. A történetükből Oscar díjas film készült Spotlight címmel.
Az újságírók munkája azért is fontos, mert rengeteg disznóság leleplezetlenül és büntetlenül maradna a világban, ha nem hívnák rájuk fel a nyilvánosság figyelmét. Ezek a történetek gyakran szolgálnak alapanyagul filmekhez. Te ismersz ilyeneket? Tedd próbára maga a játékunkban >>

# data[].attributes.body
„Az utolsó időszakban olyannyira kiközösítve éreztem magamat MTVA-riporterként, mint amikor kisiskolásként lecigányoztak."

Balogh Krisztina három évig dolgozott a magyar közmédiánál. Pedig ez volt a gyerekkori álma. Azonban nem tudott tovább együttélni azzal, amit ott tapasztalt. Úgy érezte, hogy nem azért tanult, hogy rá is azt mondják hírhamisitó, propagandista. Inkább feladta karrierjét, és külföldre költözött.
Napjainkban a média szerepe óriási. Informálhatja az állampolgárokat, vagy információt tarthat vissza. Vagy az információ elferdítésével manipulálhatja is az embereket. A közszolgálati média szerepe, hogy a legmegbízhatóbb hírforrás legyen, hiszen az adófizetők pénzéből működik, akik megérdemlik a hiteles tájékoztatást. Az is a közszolgálati média fontosságát mutatja, hogy az állami hatalom gyakran próbálja befolyásolni. Ha szeretnél még többet megtudni a közmédiáról, kattints a játékunkért >>

# data[].attributes.body
"Nem felejtettünk és nem felejtünk. Ján és Martina halála után már soha nem mondhatjuk, hogy nem tudtuk, milyen erős lehet a gyűlölet, a pénz hatalma és a korrupció"

Jant, a fiatal szlovák oknyomozó újságírót és menyasszonyát 2018-ban gyilkolták meg kegyetlenül saját otthonukban. Feltehetően a kormány és az olasz maffia összefonódásáról írt cikkei miatt. Halála országos tiltakozási hullámot váltott ki, amelybe a szlovák kormány is belebukott.
Ismered a korrupció nyelvezetét? A játékunkban összekeveredtek a szavak betűi. Rakd őket helyes sorrendbe, hogy a korrupcióhoz kapcsolódó kifejezéseket kapj! KATT >>

# data[].attributes.body
"Az információ az, ami számít. Nem amit gondolsz róla."

Anna Politkovszkaja, orosz oknyomozó újságíró. 2006-ban, saját lakása előtt lőtték le. Rendszeresen tudósított a csecsen háború valóságáról, beszámolt az orosz hadsereg és csecsen szövetségeseik kegyetlenkedéseiről. Gyakran fogalmazott meg kritikát Vlagyimir Putyinnal és kiépített rezsimjével kapcsolatban. Számtalanszor kapott halálos fenyegetéseket, zaklatták, megverték, egyszer még meg is mérgezték. Mindezek ellenére folytatta munkáját, egészen halála napjáig.
Az állami propaganda nagyon erős Oroszországban. Nem meggyőzni akar valamiről, nem eszméket hirdet, hanem azt akarja, hogy az emberek elbizonytalanodjanak, és ne higgyenek a sajtónak és a politikusoknak sem. Ha az emberek úgy érzik, hogy összeesküvések fonják körül az életüket, akkor passzívak maradnak, hiszen úgysem tudnának változtatni. Az álhírekkel való manipuláció az egész világon „divatos”. A politikai viták eldurvulása, a politikusok és az állampolgárok közötti konszenzus hiánya, az ellenfelek megalázása és megsemmisítése, mind nyitottabbá teszik az embereket a hazugságokra és az álhírekre.
Te felismered, ha álhírrel találkozol? A következő játékkal jobban felvértezheted magad az álhírek ellen >>

# data[].attributes.body
"Már hozzászoktam, hogy lekurváznak. Akárhányszor publikálok egy kormánykritikus cikket, felkészülök, mert tudom, hogy a rá következő nap pokoli lesz."

Patrícia Campos Mello díjnyertes brazil újságíró. Azután került támadások kereszttüzébe, hogy megírta Bolsonaro elnökválasztási kampányáról, hogy tiltott módon finanszírozták. Brazíliában a populista, a korábbi katonai diktatúrát rendszeresen éltető elnök, Jair Bolsonaro komoly nyomást gyakorol a médiára. Klasszikus módszere, hogy nem tényekkel cáfolják az állításokat, hanem megtámadják a szerző személyét.
A Föld országainak vezetői közül sokan szándékosan szűkítik a demokratikus nyilvánosságot, próbálják hitelteleníteni a független újságírókat, akiket gyakran nyíltan meg is fenyegetnek. Sokszor éppen a hatalmon lévő politikusok terjesztenek álhíreket, miközben álhír terjesztéssel vádolják meg a tőlük független, kritikus médiát.
Próbáld ki, mennyit tudsz az internetes propaganda működéséről, kattints a játékért >>

# data[].attributes.headline
Ki kell állnunk, hogy az újságírók szabadon végezhessék a munkájukat!

# data[].attributes.subject
Ki kell állnunk, hogy az újságírók szabadon végezhessék a munkájukat!

# data[].attributes.body
A Riporterek Határok Nélkül (RSF) a legnagyobb újságíró jogvédő szervezet. Minden évben közzéteszi sajtószabadság-jelentését. Legfrissebb jelentésükben felhívják a figyelmet, hogy a koronavírus-helyzet fenyegeti a szabad, független és sokoldalú tájékoztatást a válságról. Több ország kormánya a járvány kapcsán is a független tájékoztatás elnyomásán dolgozik. Kínában és Iránban mostanra nagy bizonyossággal állítható, hogy cenzúrázták a koronavírus-járvány kitörésével kapcsolatos információkat.
Magyarország 2013 óta folyamatosan csúszik lejjebb a 180 országot tartalmazó listán. Jelenleg az EU-tagországok közül már csak Bulgáriában rosszabb a szabad sajtó helyzete. Az RSF a járványhelyzet kapcsán is kiemelte Magyarországot, példának hozva a kormánynak teljhatalmat adó felhatalmazási törvényt, ami szerint akár 5 év börtönre ítélhetik a járvánnyal kapcsolatban „hamis híreket” terjesztőket. Véleményük szerint a rendelkezés „a magyar bíróságok és a politikai vezetők kezében újabb eszköz a független médiával szembeni nyomásgyakorlásra”. Kíváncsi vagy az RSF további kommentjeire? Rakd össze a mondatok a játékunkban és mindent megtudsz >>

# data[].attributes.body
"Az élet általában igazságtalan és ezen nem tudunk változtatni. Mégis, amikor van esélyem, hogy megszűntessek egy igazságtalanságot, akkor én mindent meg fogok tenni!"

Daphne Caruana Galiziá Málta leghíresebb oknyomozó újságírója volt, amikor az autójába rejtett pokolgép végzett vele 2017-ben. Az újságírónő korábban arról írt, hogy több máltai miniszter és a miniszterelnök felesége is érintett a Panama-iratok néven elhíresült, világméretű offshore botrányban.
Évtizedek óta bevett szokás a világban, hogy cégeket olyan országokban jegyeznek be, ahol nem folytatnak tényleges tevékenységet, viszont kevesebb adót kell fizetniük. Ez a cégnek és az adóparadicsomnak is jó, viszont megkárosítja a másik országot és az adófizetőket. Sokszor éppen saját hazájukat lopva meg.
Próbáld ki a játékunkat, hogy többet megtudj >>

# data[].attributes.body
"Az elnyomás és megfélemlítés sosem lehetnek a reformok elfogadható velejárói."

Dzsamál Hasogdzsi 30 éven keresztül dolgozott újságíróként. A 2017 óta önkéntes száműzetésben élő férfi 2018. október 2-án Szaúd-Arábia isztambuli nagykövetségére ment, hogy házasságkötéséhez szükséges iratokat beszerezze, ekkor csapott le rá a szaúdi tikosszolgálat, megkínozták és megölték. Hazáját, Szaúd-Arábiát mindennél jobban szerette, de örökre el kellett hagynia, mivel a monarchiával szemben megfogalmazott kritikus hangvételű írásai miatt a hatalom számára kényelmetlenné vált, élete veszélyben forgott.
Nyugati titkosszolgálatok szerint a gyilkosságot a szaúdi koronaherceg, Mohamed bin Szalmán rendelhette el. A herceg fontos figura világpolitikai körökben, mivel ő a tényleges irányítója a világ egyik leggazdagabb, legnagyobb olajtermelő országának és a reformer szerepében tetszeleg. Hasogdzsi azonban arra hívta fel a figyelmét, hogy mindez álca és a jól kinéző újítások mögött mindennapos a politikai tisztogatás, az ellenzékiek eltűnése, megkínzása, a nők továbbra is elnyomott helyzetben vannak és az ország több háborúban is érintett. Ha többet szeretnél ezekről megtudni, kattints a játékunkért >>

# data[].attributes.body
"Felfegyverzett rendőrök átkutatják a házadat. Ez nem egy olyan következmény, amiről azt gondolod, hogy fel kell rá készülnöd. Ez rámutat az újságírói munka fontosságára és azok bátorságára, akik feltárják a visszaéléseket."

Annika Smethurst ausztrál újságíró, akinek otthonát átkutatta a rendőrség. Ez azután történt, hogy  cikket írt az állampolgárok megfigyelésére vonatkozó kormányjavaslatról. Egy nappal később az ABC, az ausztrál közmédia irodájában is rendőrségi razzia volt, titkos katonai dokumentumok kiszivárogtatásának vádjával. Az, hogy országos rendőrségi akció induljon kormányzati kiszivárogtatások ügyében, súlyos kérdéseket vet fel a sajtószabadság tiszteletben tartásával kapcsolatban.
Vékony vonal húzódik a biztonság és az ellenőrzés között. Biztonságot ad, ha az állam előre tudja, hogy valakik terrorcselekményt akarnak elkövetni, és ezzel meg tudja védeni az állampolgárait. De visszaélésekre is lehetőséget ad, ha olyan információ birtokába jut valaki magánéletéből, amivel zsarolható lesz az illető. Bizonyos állami szervek akár téged is megfigyelhetnek. Meglepődtél? Próbáld ki a játékunkat és tudj meg többet a témáról >>

# data[].attributes.body
"Mielőtt leromlott egészségi állapotomban átlépem a börtön küszöbét, el szeretném mondani, hogy hiszek benne, hogy a történelem bizonyítani fogja ártatlanságom."

Gao Yu az egyik leghíresebb kínai ellenzéki újságíró, aki több díjat is kapott élete során. 1988-ban a kínai nép ellenségének nyilvánították, majd a következő évben, a Tienanmen téri diáklázadás vérbefojtása után bebörtönözték. A vérengzés 25. évfordulója kapcsán kezdték el újra zaklatni a hatóságok. Erőszakkal rávették, hogy az állami TV-ben beismerje „bűneit”. Jelenleg háziőrizetben él.
Az információ hatalom. Ezt minden politikus tudja, ezért próbálják meg demokratikusan működő országokban is befolyásolni a médiát. Kína azonban ennél is tovább ment. 2012 decemberében indították el az Aranypajzsot, amivel az internetet is cenzúrázzák. Ezzel szabályozzák, hogy milyen információ jut ki az országból és mi jut be. Blokkolják például a Gmailt és a Wikipediát, de a Facebookot is. Ha többet akarsz megtudni a kínai nagy tűzfalról, kattints a játékunkért >>

# data[].attributes.body
"Mindig ilyen leszek. Megverhettek, bebörtönözhettek, akár meg is ölhettek, de sosem leszek az, amit szeretnétek!"

Steve Biko dél-afrikai apartheid ellenes aktivista, aki rendszeresen írt újságokba. A mozgalom radikálisabb képviselői közé tartozott, úgy vélte, hogy nem elég, ha csak egyszerűen megengedik a feketéknek, hogy részesei legyenek a fehér dél-afrikaiak társadalmának, hanem magának a társadalomnak kell átalakulnia a fekete többség kultúrája mentén. Alapított diákszervezetet és egy alapítványt a politikai fogvatartottak és családjaik megsegítésére. Rendszeresen letartóztatták, hónapokig volt börtönben, bírósági ítélet nélkül. Harminc éves korában egy letartóztatás során annyira megverték, hogy belehalt sérüléseibe. Története Donald Woods újságírónak köszönhetően lett világszerte ismert.
Az apartheid rendszer 1949 és 1991 között létezett a Dél-Afrikai Köztársaságban. A hatalmat birtokló fehérek hivatalos elnyomásban tartották a lakosság 75%-át kitevő feketéket. A társadalmat minden szinten szétválasztották, bőrszín alapján jártak különböző jogok az embereknek. A belső ellenállás mellett, a rendszer megszűnésében nagy szerepe volt a nemzetközi nyomásnak, hogy elfogyott a levegő az apartheid körül. Ehhez számtalan elkötelezett újságíró és hírvivő munkájára is szükség volt, akik elmondták az embertelen, igazságtalan történeteket világszerte. Ha többre is kíváncsi vagy, kattints a játékért >>